ફિલિપાઇન્સમાં 31માં આસિયાન શિખર સંમેલનમાં ભાગ લેવા પહોંચેલ વડાપ્રધાન નરેન્દ્ર મોદી અને અમેરિકન રાષ્ટ્રપતિ ડોનાલ્ડ ટ્રંપ વચ્ચેની મુલાકાત સંપન્ન થઇ ચૂકી છે. બંને નેતાઓ વચ્ચેની આ બીજી દ્વિપક્ષીય મુલાકાત હતી. પીએમ મોદીએ ભારતના વખાણ કરવા માટે ડોનાલ્ડ ટ્રંપનો આભાર પણ માન્યો હતો. મનીલામાં થેયલ આ બેઠકમાં દ્વિપક્ષીય સંબંધો અને વેપારથી માંડીને આતંકવાદના મુદ્દા પર પણ વાતચીત થઇ હતી. ઉલ્લેખનીય છે કે, શનિવારે ડોનાલ્ડ ટ્રંપે એપેક સમિટમાં બોલતા ભારતના અભૂતપૂર્વ વિકાસ, વૃદ્ધિ અને પીએમ મોદીના ખૂબ વખાણ કર્યા હતા.